বৈঠক শেষে আওয়ামী লীগের সাধারণ সম্পাদক ওবায়দুল কাদের বলেন, ‘নির্বাচনে প্রার্থী হতে দুজন নারীসহ মোট ১৮ জন মনোনয়ন ফরম জমা দেন। আমাদের কোনো প্রার্থীর যোগ্যতা কম নয়। ১৮ জন থেকে একজন খুঁজে বের করা কঠিন। বৈঠকে সর্বসম্মতিক্রমে আতিকুল ইসলামকে মনোনয়ন দেওয়ার সিদ্ধান্ত নেওয়া হয়েছে। যাচাই-বাছাই শেষে পরিচ্ছন্ন ভাবমূর্তির সম্ভ্রান্ত পরিবারের একজনকে মনোনয়ন দেওয়া হয়েছে।’ এ সময় দল মনোনীত প্রার্থীকে বিজয়ী করতে আওয়ামী লীগের নেতাকর্মীদের ঐক্যবদ্ধ হয়ে কাজ করার আহ্বান জানান ওবায়দুল কাদের।